**Ústav pamäti národa**

**Miletičova 21, 821 08 Bratislava**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo spisu: ÚPN-K-2024/02908

**Návrh rozpočtu**

**Ústavu pamäti národa**

**na roky 2025 – 2027**

Za Správnu radu ÚPN predkladá:

Jerguš Sivoš, PhD.

predseda

Správnej rady

Ústavu pamäti národa

Bratislava, september 2024

**Úvod**

Ústav pamäti národa (ďalej len „ústav“ alebo „ÚPN“) bol zriadený zákonom č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov v znení neskorších predpisov (ďalej ako „zákon o pamäti národa“). ÚPN je verejnoprávna ustanovizeň, ktorá je financovaná z prostriedkov štátneho rozpočtu transferom z kapitoly Všeobecná pokladničná správa.

V súlade so zákonom o pamäti národa a zákonom č. 523/2004 Z. z. o rozpočtových pravidlách verejnej správy v znení neskorších predpisov predkladá ÚPN návrh rozpočtu na roky 2025 – 2027.

**Navrhované Limity výdavkov MF SR pre ÚPN na roky 2025 – 2027**

Návrh transferu zo štátneho rozpočtu pre ÚPN na roky 2025 – 2027 bol oznámený listom MF SR  
č. MF/009865/2024–442 zo dňa 25. apríla 2024 (v eurách):

|  |  |  |  |
| --- | --- | --- | --- |
| Rok | **2025** | **2026** | **2027** |
| Návrh transferu zo štátneho rozpočtu | 2 956 874 | 2 978 117 | 2 995 818 |

Ministerstvom financií SR oznámené návrhy limitov výdavkov pre ÚPN na roky 2025 – 2027 nepokrývali objem finančných prostriedkov potrebných na plnenie zákonných úloh ÚPN.

Rokovanie zástupcov Ministerstva financií SR a ÚPN sa uskutočnilo dňa 18. júna 2024, v zmysle jeho záverov boli ÚPN dňa 17. júla 2024 schválené zmeny v návrhu rozpočtu na roky 2025 – 2027.

Po uskutočnených zmenách bol návrh transferu zo štátneho rozpočtu z MF SR pre ÚPN na roky 2025 – 2027 (v eurách):

|  |  |  |  |
| --- | --- | --- | --- |
| Rok | **2025** | **2026** | **2027** |
| Návrh transferu zo štátneho rozpočtu | 3 338 171 | 3 261 690 | 3 283 689 |

Za tretí štvrťrok 2024 boli ÚPN z MF SR zaslané zmeny rozpočtu v etape 2. úpravy odmien členov Dozornej a Správnej rady ÚPN podľa makroekonomických ukazovateľov (v eurách):

|  |  |  |  |
| --- | --- | --- | --- |
| Rok | **2025** | **2026** | **2027** |
| Odmeny a príspevky (637 026) | -372 | -930 | -1 488 |
| Poistné a príspevky do poisťovní (620) | -134 | -334 | -535 |
| **Zmeny spolu** | **-506** | **-1 264** | **-2 023** |

Po uskutočnených úpravách je návrh transferu zo štátneho rozpočtu z MF SR pre ÚPN na roky 2025 – 2027 (v eurách):

|  |  |  |  |
| --- | --- | --- | --- |
| Rok | **2025** | **2026** | **2027** |
| Návrh transferu zo štátneho rozpočtu | 3 337 665 | 3 260 426 | 3 281 666 |

**ROZPIS NÁvrhU LimitU TRANSFERU ZO ŠTÁTNEHO ROZPOČTU na roky 2025 – 2027**

Limit transferu zo štátneho rozpočtu oznámený listom MF SR spolu s jednotlivými zvýšeniami limitov výdavkov ÚPN a úpravami na rok 2025 – 2027 bol rozpísaný podľa hlavných kategórií ekonomickej klasifikácie nasledovne (v eurách):

|  |  |  |  |
| --- | --- | --- | --- |
| **Kategória** | **Rok 2025** | **Rok 2026** | **Rok 2027** |
| Mzdy (610) | 1 544 601 | 1 544 601 | 1 544 601 |
| Poistné a príspevky do poisťovní (620) | 670 623 | 676 752 | 683 268 |
| Tovary a služby (630) | 968 441 | 985 073 | 999 797 |
| Bežné transfery (640) | 54 000 | 54 000 | 54 000 |
| **Bežné výdavky spolu** | **3 237 665** | **3 260 426** | **3 281 666** |
| Obstarávanie kapitálových aktív (710) | 100 000 | 0 | 0 |
| **Kapitálové výdavky spolu** | **100 000** | **0** | **0** |
| **Bežné a kapitálové výdavky spolu** | **3 337 665** | **3 260 426** | **3 281 666** |

|  |  |
| --- | --- |
|  |  |

**ROZPIS FINANČNÝCH PROSTRIEDKOV NÁVRHU LIMITU TRANSFERU ZO ŠTÁTNEHO ROZPOČTU NA ROK 2025**

**Transfer zo štátneho rozpočtu celkom (v eurách) 3 337 665**

**Bežné výdavky celkom 3 237 665**

v tom:

**Mzdové prostriedky (610) 1 544 601**

v tom:

|  |  |  |  |
| --- | --- | --- | --- |
| mzdy zamestnancov | |  | 1 544 601 |
| **Poistné a príspevky do poisťovní (620)** | | | **670 623** |
| v tom: |  |  |  |
| odvody do zdravotných poisťovní | | | 213 838 |
| odvody do Sociálnej poisťovne | | | 456 785 |
| odvody do Doplnkových dôchodkových poisťovní (III. pilier)  **Tovary a služby (630)** | | | 0  **968 441** |
| v tom: | | |  |
| odmeny členom správnej a dozornej rady | | | 284 208 |
| **Bežné transfery (640)**  v tom:  transfery jednotlivcom | | | **54 000**    54 000 |

**Kapitálové výdavky celkom 100 000**

v tom:

**Obstarávanie kapitálových aktív (710) 100 000**

ÚPN predkladá údaje o výdavkoch potrebných na účely zostavenia rozpočtu verejnej správy na roky 2025 – 2027. Údaje o príjmoch sú predkladané na základe poskytnutého transferu na rok 2025 a taktiež aj na nasledujúce roky 2026 a 2027. Iné príjmy vo forme dotácií, tuzemských a zahraničných grantov či darov nie sú plánované, zväčša sa riešia v priebehu roka v súvislosti s podmienkami grantových schém alebo možnosťami spoluorganizátorov konkrétnych podujatí. Z dlhodobého hľadiska nie sú vopred známe, majú krátkodobý charakter a sú určené na použitie v obmedzenom časovom období.

**Komentár k položkám návrhu rozpočtu Ústavu pamäti národa na roky 2025 – 2027**

**BEŽNÉ VÝDAVKY**

**Mzdy, platy, služobné príjmy a ostatné osobné vyrovnania (610)**

Na roky 2025 až 2027 sú mzdové prostriedky rozpísané na jednotlivé podpoložky vo výške 1 544 601 eur. Na zabezpečenie úloh daných Ústavu pamäti národa zákonom je potrebných minimálne 86 zamestnancov s plným pracovným úväzkom. Nakoľko si Ústav pamäti národa uvedomuje situáciu a potrebu konsolidácie výdavkov štátu, pristúpil dňa 22. februára 2024 k organizačnej zmene, kedy sa počet systemizovaných miest znížil z počtu 96 pracovných miest na 86 pracovných miest.

Odmeňovanie zamestnancov je realizované v zmysle Zákonníka práce a Mzdového poriadku ÚPN.

**Poistné a príspevok do poisťovní (620)**

Výška poistného a príspevku do poisťovní je vypočítaná na základe uvedeného objemu mzdových prostriedkov v zmysle všeobecne platných právnych predpisov (vo výške 36,20 %). V objeme výdavkov na poistné a príspevok do poisťovní sú započítané aj odvody z odmien členov Správnej a Dozornej rady ÚPN, ako aj odvody z odmien pre zamestnancov pracujúcich na dohodu.

V uvedenej sume nie sú započítané výdavky na príspevok do doplnkových dôchodkových poisťovní, ktorý by mohol byť jedným z prostriedkov stabilizácie personálneho obsadenia ÚPN.

Príspevok do doplnkových dôchodkových poisťovní sa ani doposiaľ zamestnancom neposkytoval, vzhľadom na obmedzené finančné prostriedky v rozpočte na bežnú činnosť ústavu.

Navrhované limity výdavkov MF SR pre ÚPN sú v kategórii 620 na rok 2025 rozpísané vo výške  
670 623 eur, na rok 2026 vo výške 676 752 eur a na rok 2027 vo výške 683 268 eur.

**Tovary a služby (630)**

Prostriedky na tovary a služby budú v roku 2025 v sume 968 441 eur prioritne použité na:

* odmeny členov Správnej a Dozornej rady ÚPN vo výške 284 208 eur (uvedená suma je vypočítaná podľa priemernej mzdy v národnom hospodárstve za rok 2023, od čoho sa   
  v zmysle zákona o pamäti národa odvíjajú odmeny členov Správnej a Dozornej rady ÚPN a je zohľadnená jej priebežná zmena za predchádzajúce 3. štvrťroky 2024 a tým zvýšený nárok na odmeny členov Správnej a Dozornej rady ÚPN),

**rozpočtová podpoložka 637 026 – Odmeny a príspevky**;

* výdavky na úhradu služieb spojených s užívaním kancelárskych priestorov, v ktorých   
  v súčasnosti ÚPN sídli (odpad, výťahy, upratovacie služby a pod.), tlačiarenské práce, grafické práce k časopisu *Pamäť národa*, k publikáciám, práce súvisiace s výrobou dokumentárnych filmov, prekladateľské práce, recenzné posudky, ako aj výdavky na revízie elektrických zariadení, výdavky na monitoring médií, služby súvisiace s rozšírením aktivít ÚPN na jednotlivé projekty, a to nielen momentálne prebiehajúce, ale aj v budúcnosti plánované, financovanie aktivít v rámci *Európskej siete Pamäť a solidarita* (ďalej aj ako „ENRS“) a iné vo výške 72 959 eur,

**rozpočtová podpoložka 637 004 – Všeobecné služby**;

* výdavky na energie vo výške 72 747 eur predstavujú náklady na elektrickú energiu a plyn a na vykurovanie kancelárskych priestorov v nájme, v podnájme a v prenájme kancelárskych priestorov ÚPN a v nehnuteľnostiach, ktoré má ÚPN od roku 2021 v správe,

**rozpočtová podpoložka 632 001 – Elektrická energia, plyn**;

* úhrada nájomného za nájom a podnájom kancelárskych priestorov sídla ÚPN, nájom   
  a prenájom kancelárskych priestorov archívu ÚPN, prenájom priestorov v rámci projektov ENRS a iných podujatí ÚPN vo výške 261 276 eur;

**rozpočtová podpoložka 636 001 – Platby za prenájom budov, objektov alebo ich čast**í;

* zabezpečenie stravovania zamestnancov vo výške 14 000 eur – nákup e-straveniek, teda elektronických stravných lístkov v podobe karty (príspevok zamestnávateľa na stravovanie je takmer na minimálnej povinnej hranici zo zákona; časť sa vypláca formou zabezpečenia elektronických stravných lístkov a časť ako finančný príspevok na stravovanie zamestnanca, podpoložka 642 014, všetko v zmysle platnej legislatívy podľa rozhodnutia jednotlivých zamestnancov, ÚPN ako zamestnávateľ nakupuje elektronické stravné lístky s nulovou províziou dodávateľa),

**rozpočtová podpoložka 637 014 – Stravovanie**;

* prídel do sociálneho fondu 15 446 eur, tvorba vo výške 1 % z hrubých miezd zamestnancov,

**rozpočtová podpoložka 637 016 – Prídel do sociálneho fondu**;

* príspevok zamestnancom na rekreáciu 18 975 eur (v zmysle zákona predpokladáme, že nárok na príspevok v roku 2025 bude spĺňať 69 zamestnancov, max. suma 275 eur),

**rozpočtová podpoložka 637 006 – Náhrady**;

* financovanie aktivít v rámci ENRS v sume 50 000 €, ktoré sú rozpočtované na viacerých podpoložkách.

Prostriedky na transfery jednotlivcom budú v roku 2025 v sume 54 000 eur prioritne použité na:

* výdavky na finančný príspevok na stravovanie zamestnancov ÚPN v sume 46 000 eur podľa platnej legislatívy, v súčasnej dobe poberá väčšina zamestnancov finančný príspevok na stravovanie (príspevok zamestnávateľa je takmer na minimálnej povinnej hranici zo zákona).

**rozpočtová podpoložka** **642 014 – Jednotlivcovi – finančný príspevok na stravovanie**;

Ďalej budú finančné prostriedky v rámci **kategórie tovarov a** služieb (630) a **bežných transferov** **(640)** použité na:

**Cestovné náhrady (631)**

Výdavky na tuzemské pracovné cesty realizované zamestnancami ÚPN. Vzhľadom na súčasnú infláciu je vyššia výška výdavkov na tuzemské pracovné cesty ovplyvnená zvýšením náhrad súvisiacich s pracovnými cestami (opätovne vyššia výška stravného od 1. septembra 2024, ubytovanie, cestovné   
a ostatné výdavky s tým súvisiace), ako aj vyšším počtom pracovných ciest. Zamestnanci realizujú archívny výskum, zaznamenávajú audiovizuálne svedectvá pamätníkov a podieľajú sa na vzdelávaní žiakov základných a stredných škôl a študentov na vysokých školách a univerzitách. Výdavky na zahraničné pracovné cesty realizované zamestnancami ÚPN. Zahraničné pracovné cesty zamestnancov ÚPN sa realizujú prevažne za účelom archívneho výskumu, výmeny informácií   
a skúseností, ako aj nadviazania a upevňovania spolupráce s partnerskými inštitúciami v zahraničí.

**Energie, voda a komunikácie (632)**

Výdavky na energie, vodné a stočné predstavujú náklady na elektrickú energiu a plyn a na vykurovanie kancelárskych priestorov v nájme a v nehnuteľnostiach, ktoré má ÚPN od roku 2021 v správe. Zabezpečenie energií, vody a pod. je potrebné aj v období prípravy rekonštrukcie nehnuteľností. Náklady na poštové a kuriérske služby (odosielanie zásielok, komunikácia s verejnosťou v zmysle platnej legislatívy, odosielanie publikácií), pričom ceny za poštové služby v poslednom období opätovne vzrástli. Výdavky na telekomunikačné služby zahŕňajú služby mobilného operátora a tiež pevných liniek z dôvodu nevyhnutnosti zabezpečenia komunikácie s verejnosťou a tiež v rámci inštitúcie.

**Materiál (633)**

Výdavky za materiál predstavujú náklady na nákup a obnovu kancelárskeho nábytku vrátane kancelárskych stoličiek, na nákup nových počítačov, notebookov, tlačiarní, monitorov v rámci výmeny zastaranej techniky v oblasti IT, na nákup a obnovu zastaraných pevných telefónnych aparátov, mobilných telefónov, mobilných routerov, obstaranie zvukových a obrazových prostriedkov, kamier na zabezpečenie online komunikácie.

Najväčšiu finančnú položku tvoria výdavky na kancelárske potreby, kancelársky papier, tlačivá a formuláre, tonery, čistiaci a hygienický materiál, dezinfekčné prostriedky a iný spotrebný materiál, ako aj na zabezpečenie archívnych krabíc a dosiek z dôvodu nevyhnutnosti uloženia archívnych dokumentov získaných delimitáciou z iných inštitúcií, tiež na nákup odbornej literatúry a časopisov, najmä z oblasti informačných technológií, práva, prístup k judikatúre slovenských súdov a legislatíve online, výdavky na nákup odbornej literatúry vo vyššom počte vyhotovení a komentáre k zákonom, ktoré sú využívané pri dennej pracovnej činnosti viacerých odborov, výdavky na obstaranie softvéru vrátane výdavkov na obstaranie licencií súvisiacich s používaním softvéru na výkon bezpečnostných operácií a zvýšenie stupňa bezpečnosti v oblasti informačných technológií, ako aj výdavky na obstaranie licencií a majetkových práv predovšetkým k fotografiám používaným v rámci publikačnej činnosti ÚPN, ako aj licencie potrebné na odvysielanie filmov v rámci projektov ÚPN ako *Festival slobody*.

**Dopravné (634)**

Zahŕňa nákup pohonných hmôt a olejov do služobných motorových vozidiel, ktoré sa využívajú predovšetkým pri vykonávaní pracovných ciest a bežnej prevádzky ÚPN, vykonanie servisných prác na motorových vozidlách, STK a EK a sezónna výmena a uskladnenie pneumatík, výdavky na servis a údržbu služobných motorových vozidiel, ktorých servis a údržba sú vzhľadom na ich vek a najazdené kilometre v niektorých prípadoch vyššie. Vozový park sa v posledných rokoch obmieňa, ale staršie vozidlá si vyžadujú zvýšené výdavky na opravy a údržbu. ÚPN má v súčasnosti v správe päť vozidiel, na ktoré platí povinné zmluvné poistenie a havarijné poistenie pre služobné motorové vozidlá v zmysle platnej legislatívy, prenájom úžitkového vozidla a taktiež zahŕňa výdavky na diaľničné známky, parkovacie karty, parkovanie a letiskové poplatky.

**Rutinná a štandardná údržba (635)**

V položke sú výdavky na údržbu výpočtovej techniky, ktorú ÚPN využíva, údržbu a servis zariadení (záložný zdroj a pod.), servisné zásahy, oprava PC, serverov, sieťovej infraštruktúry, výmena náhradných dielov a inej drobnej výpočtovej techniky, náklady na opravu a servis kopírovacích strojov, tlačiarní, elektrospotrebičov, u ktorých sa predpokladá rýchlejšie opotrebovanie komponentov a častejšia údržba, výdavky na údržbu majetku, ktoré súvisia so správou nehnuteľností v nasledujúcom období (do ukončenia rekonštrukcie a presťahovania ÚPN do nových priestorov) a pôjde predovšetkým o zabezpečenie udržiavania areálu (zabezpečenie ochrany nehnuteľností, kosenie a celková starostlivosť o zeleň, prípadne odhŕňanie snehu). Rozpočtové prostriedky sú tiež potrebné na aktualizáciu účtovného programu, mzdového programu a právnych programov, aktualizáciu antivírusového softvéru, na certifikáty a licencie a ďalšieho softvérového vybavenia, ako aj na údržbu softvéru, ktorý ÚPN využíva (správa systémov a databáz) a na podporu aplikačného programového vybavenia, ktoré sa využíva pre ekonomické a podporné činnosti.

**Nájomné za nájom (636)**

Položka predstavuje nájom za využívané priestory, ako aj prenájom priestorov na podujatiach ÚPN, tiež prenájom uzamykateľných priečinkov, prenájom priečinku na pošte a prenájom zásobníkov na pitnú vodu pre zamestnancov.

**Služby (637)**

Vo výdavkoch na služby sú v návrhu započítané výdavky na školenia a semináre, prípravu a realizáciu výstav, seminárov, konferencií (aj s medzinárodnou účasťou), sympózií zameraných na činnosť ÚPN, diskusných večerov, ako aj účasť na konferenciách a sympóziách zameraných na činnosť ÚPN, informačnú a kybernetickú bezpečnosť a pod., výdavky na realizáciu prípravy a tlače publikácií, časopisu *Pamäť národa*, na propagačnú činnosť, kde je informovanie mierené aj na kategóriu mladšej generácie, detí a mládeže a to aj inou formou, napr. vo verejno-právnych médiách, náklady na reklamu a inzerciu.

Ďalej výdavky na služby v rámci bežnej činnosti ÚPN, služby v kancelárskych priestoroch v nájme   
a podnájme ako upratovanie priestorov, údržbárske práce, výkon BOZP, služby PO a ZS, monitoring a pod, ako aj revízie elektrických zariadení a požiarneho zabezpečenia, elektronického zabezpečenia systémov v archíve, hasiacich prístrojov a elektrických spotrebičov, ale aj služby notárske, právne   
a audítorské, výdavky na monitorovanie objektov, nehnuteľností v správe ÚPN, poistenie zamestnancov pri zahraničných pracovných cestách, odmeny členov správnej a dozornej rady   
v zmysle zákona o ÚPN, odmeny zamestnancov mimo pracovného pomeru, výdavky na propagáciu, na cestovné náhrady členov Správnej a Dozornej rady ÚPN, ako aj cestovné náhrady a cestovné výdavky iným než vlastným zamestnancom participujúcim na aktivitách ÚPN na základe zmluvného vzťahu, poplatky za vedenie účtov ÚPN vedených vo finančných inštitúciách, poplatky za hotovostné výbery, administratívne poplatky, platby za prevádzkované domény, výdavky na stravovanie zamestnancov ÚPN v súlade s platnou legislatívou, nákup stravných poukážok v elektronickej forme pre zamestnancov, príspevok zamestnancom na rekreáciu v zmysle zákona, výdavky na úhradu dane z nehnuteľnosti budov v správe ÚPN a výdavky za služby v oblasti IT – aplikácia systému riadenia informačnej bezpečnosti.

**Bežné transfery (640)**

Zahŕňajú výdavky na finančný príspevok na stravovanie zamestnancov ÚPN v zmysle platnej legislatívy, náklady na náhradu príjmu pri dočasnej pracovnej neschopnosti zamestnancov ÚPN podľa platnej legislatívy (pri práceneschopnosti do 10 kalendárnych dní).

**KAPITÁLOVÉ VÝDAVKY**

**Obstarávanie kapitálových aktív (710)**

**Prípravná a projektová dokumentácia (716)**

Na základe Uznesenia vlády Slovenskej republiky č. 774 zo 14. decembra 2021 bol vládou schválený návrh *so začatím obstarávania stavby Bratislava, Ústav pamäti národa – rekonštrukcia sídla a jej financovaním z kapitálových výdavkov.* Správna rada ÚPN zabezpečuje proces verejného obstarávania a následnú realizáciu stavby – rekonštrukciu sídla.

V súčasnej dobe je realizácia prípravných prác na rekonštrukciu nehnuteľností v správe v procese.